title: A Bizottság (EU) 2018/878 végrehajtási rendelete (2018. június 18.) az (EU) 2018/772 felhatalmazáson alapuló rendelet 2. cikkének (2) és (3) bekezdésében meghatározott besorolási szabályoknak a kutyák Echinococcus multilocularis fertőzése elleni védekezést célzó megelőző egészségügyi intézkedések alkalmazása tekintetében megfelelő tagállamok vagy tagállami területrészek jegyzékének elfogadásáról (EGT-vonatkozású szöveg.)

text:
               19.6.2018

               HU

               Az Európai Unió Hivatalos Lapja

               L 155/1

         A BIZOTTSÁG (EU) 2018/878 VÉGREHAJTÁSI RENDELETE
   (2018. június 18.)
   az (EU) 2018/772 felhatalmazáson alapuló rendelet 2. cikkének (2) és (3) bekezdésében meghatározott besorolási szabályoknak a kutyák Echinococcus multilocularis fertőzése elleni védekezést célzó megelőző egészségügyi intézkedések alkalmazása tekintetében megfelelő tagállamok vagy tagállami területrészek jegyzékének elfogadásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a kedvtelésből tartott állatok nem kereskedelmi célú mozgásáról és a 998/2003/EK rendelet hatályon kívül helyezéséről szóló, 2013. június 12-i 576/2013/EU európai parlamenti és tanácsi rendeletre (1) és különösen annak 20. cikkére,
   mivel:

               (1)

               Az 576/2013/EU rendelet meghatározza a kutyák, macskák és görények uniós tagállamokba történő nem kereskedelmi célú mozgására alkalmazandó szabályokat. A 19. cikk megelőző egészségügyi intézkedések alkalmazását írja elő, amelyekkel biztosítható az olyan, veszettségtől eltérő betegségek vagy fertőzések elleni védekezés, amelyek terjedésének lehetősége az érintett, kedvtelésből tartott állatok mozgása következtében fennáll.

               (2)

               Az 576/2013/EU rendelet 19. cikke emellett előírja a tagállamoknak vagy részeiknek az állategészségügyi helyzetük, valamint a veszettségtől eltérő betegségek vagy fertőzések vonatkozásában működtetett felügyeleti és jelentéstételi rendszereik alapján történő besorolására vonatkozó szabályok elfogadását. Az említett besorolási szabályoknak megfelelő tagállamok vagy tagállami területrészek felvehetők egy, az említett rendelet 20. cikke alapján elfogadásra kerülő jegyzékbe.

               (3)

               A Bizottság az 576/2013/EU rendelet 19. cikkének (1) bekezdése alapján elfogadta az (EU) 2018/772 felhatalmazáson alapuló rendeletet (2), amely engedélyezi a kutyák Echinococcus multilocularis fertőzése elleni védekezést célzó megelőző egészségügyi intézkedések alkalmazását, meghatározza a tagállamoknak és tagállami területrészeknek az említett fertőzés tekintetében történő besorolására vonatkozó szabályokat, és megállapítja az említett megelőző egészségügyi intézkedések alkalmazására való jogosultság megőrzése érdekében teljesítendő feltételeket.

               (4)

               Az (EU) 2018/772 felhatalmazáson alapuló rendeletben meghatározott besorolási szabályok között szerepel, hogy a tagállamoknak milyen feltételeket kell teljesíteniük vagy annak bizonyítására, hogy területük egészén sehol sem fordulnak elő vadon élő vörös rókák, vagy – ha területük egészén vagy részein olyan vadon élő végleges gazdaállatok vannak jelen, amelyekben megtelepedhet az Echinococcus multilocularis parazita – annak bizonyítására, hogy eddig még nem rögzítették az Echinococcus multilocularis parazitával való fertőzöttség előfordulását az említett állatokban. Az 576/2013/EU rendelet 20. cikke alapján jegyzékbe felvett, az említett besorolási szabályoknak megfelelő tagállamok vagy tagállami területrészek jogosultak az (EU) 2018/772 felhatalmazáson alapuló rendeletben meghatározott megelőző egészségügyi intézkedések alkalmazására.

               (5)

               Az (EU) 2018/772 felhatalmazáson alapuló rendelet célja, hogy felváltsa az 1152/2011/EU felhatalmazáson alapuló bizottsági rendeletet (3), amely hasonló megelőző egészségügyi intézkedéseket tartalmaz a kutyák Echinococcus multilocularis fertőzése elleni védekezés tekintetében, és amelynek jegyzéke alapján Finnország, Írország, Málta és az Egyesült Királyság jogosult az említett intézkedések alkalmazására. Finnország, Írország, Málta és az Egyesült Királyság az 1152/2011/EU felhatalmazáson alapuló rendeletben megállapított feltételeknek megfelelően megőrizte az említett megelőző egészségügyi intézkedések alkalmazására való jogosultságát, mivel folyamatosan bizonyítékot szolgáltatott arról, hogy az Echinococcus multilocularis nincs jelen a területén vadon élő gazdaállatokban, vagy pedig, mint Málta esetében, bizonyítékot szolgáltatott arról, hogy a szigeten nincs fogékony vadon élő végleges gazdaállomány, és hogy az Echinococcus multilocularis parazitával való fertőzöttség házi végleges gazdaállatokban való előfordulását eddig még nem rögzítették.

               (6)

               A Természetvédelmi Világszövetség adatai alapján a vadon élő vörös róka Málta egyetlen részén sem fordul elő. Ennek alapján, valamint az (5) preambulumbekezdésben említett bizonyítékok fényében úgy kell tekinteni, hogy Málta teljes területe tekintetében megfelel az (EU) 2018/772 felhatalmazáson alapuló rendelet 2. cikkének (2) bekezdésében meghatározott besorolási szabályoknak. Máltát ezért – mint az említett besorolási szabályoknak teljes területe tekintetében megfelelő tagállamot – fel kell venni a jegyzékbe.

               (7)

               Finnország, Írország és az Egyesült Királyság teljes területén olyan vadon élő végleges gazdaállat – a vörös róka – van jelen, amelyben megtelepedhet az Echinococcus multilocularis parazita. 2012. január 1-je óta mindhárom tagállam patogénspecifikus megfigyelési programot hajt végre vörösróka-állományai tekintetében az 1152/2011/EU felhatalmazáson alapuló rendelet követelményeinek megfelelően, és ennek során egyetlen esetben sem rögzítették az Echinococcus multilocularis parazitával való fertőzöttség előfordulását az említett állományokban. A fertőzöttség előfordulását az említett tagállamok nemzeti joga szerint minden esetben kötelező bejelenteni. Következésképpen úgy kell tekinteni, hogy Finnország, Írország és az Egyesült Királyság teljes területe tekintetében megfelel az (EU) 2018/772 felhatalmazáson alapuló rendelet 2. cikkének (3) bekezdésében meghatározott besorolási szabályoknak. Finnországot, Írországot és az Egyesült Királyságot ezért – mint az említett besorolási szabályoknak teljes területe tekintetében megfelelő tagállamot – fel kell venni a jegyzékbe.

               (8)

               Az (EU) 2018/772 felhatalmazáson alapuló rendelet az 1152/2011/EU felhatalmazáson alapuló rendelet 2018. július 1-jével történő hatályon kívül helyezéséről rendelkezik. Annak érdekében, hogy a Finnország, Írország, Málta és az Egyesült Királyság területére belépő kutyák tekintetében biztosított legyen a megelőző egészségügyi intézkedések folytonossága, e rendeletnek az Európai Unió Hivatalos Lapjában való kihirdetését követő napon hatályba kell lépnie, és 2018. július 1-jétől alkalmazni kell.

               (9)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   Az (EU) 2018/772 felhatalmazáson alapuló rendelet 2. cikkének (2) bekezdésében meghatározott besorolási szabályoknak teljes területük tekintetében megfelelő tagállamok jegyzékét e rendelet mellékletének 1. része tartalmazza.
   2. cikk
   Az (EU) 2018/772 felhatalmazáson alapuló rendelet 2. cikkének (3) bekezdésében meghatározott besorolási szabályoknak megfelelő tagállamok vagy tagállami területrészek jegyzékét e rendelet mellékletének 2. része tartalmazza.
   3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2018. július 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. június 18-án.

            a Bizottság részéről

            az elnök

         Jean-Claude JUNCKER

      (1)  HL L 178., 2013.6.28., 1. o.

      (2)  A Bizottság (EU) 2018/772 felhatalmazáson alapuló rendelete (2017. november 21.) az 576/2013/EU európai parlamenti és tanácsi rendeletnek a kutyák Echinococcus multilocularis fertőzése elleni védekezést célzó megelőző egészségügyi intézkedések tekintetében történő kiegészítéséről és az 1152/2011/EU felhatalmazáson alapuló rendelet hatályon kívül helyezéséről (HL L 130., 2018.5.28., 1. o.).

      (3)  A Bizottság 1152/2011/EU felhatalmazáson alapuló rendelete (2011. július 14.) a 998/2003/EK európai parlamenti és tanácsi rendeletnek kutyák Echinococcus multilocularis fertőzése elleni védekezést célzó megelőző egészségügyi intézkedések tekintetében történő kiegészítéséről (HL L 296., 2011.11.15., 6. o.).

      MELLÉKLET
      1. RÉSZ
      Az (EU) 2018/772 felhatalmazáson alapuló rendelet 2. cikkének (2) bekezdésében meghatározott besorolási szabályoknak teljes területük tekintetében megfelelő tagállamok jegyzéke

                  ISO-országkód

                  Tagállam

                  MT

                  MÁLTA

            2. RÉSZ
      Az (EU) 2018/772 felhatalmazáson alapuló rendelet 2. cikkének (3) bekezdésében meghatározott besorolási szabályoknak megfelelő tagállamok vagy tagállami területrészek jegyzéke

                  ISO-országkód

                  Tagállam

                  Teljes terület/területrészek

                  FI

                  FINNORSZÁG

                  Teljes terület

                  GB

                  EGYESÜLT KIRÁLYSÁG

                  Teljes terület

                  IE

                  ÍRORSZÁG

                  Teljes terület


title: A Bizottság (EU) 2018/979 végrehajtási rendelete (2018. július 11.) az Irakkal fennálló gazdasági és pénzügyi kapcsolatok egyes korlátozásairól szóló 1210/2003/EK tanácsi rendelet módosításáról

text:
               12.7.2018

               HU

               Az Európai Unió Hivatalos Lapja

               L 176/7

         A BIZOTTSÁG (EU) 2018/979 VÉGREHAJTÁSI RENDELETE
   (2018. július 11.)
   az Irakkal fennálló gazdasági és pénzügyi kapcsolatok egyes korlátozásairól szóló 1210/2003/EK tanácsi rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Irakkal fennálló gazdasági és pénzügyi kapcsolatok egyes korlátozásairól és a 2465/96/EK rendelet hatályon kívül helyezéséről szóló, 2003. július 7-i 1210/2003/EK tanácsi rendeletre (1) és különösen annak 11. cikke b) pontjára,
   mivel:

               (1)

               Az 1210/2003/EK rendelet III. melléklete felsorolja azon állami intézményeket, vállalkozásokat és szervezeteket, valamint a korábbi iraki kormány azon természetes és jogi személyeit, intézményeit és szervezeteit, amelyekre az említett rendelet értelmében a 2003. május 22-én Irakon kívül található pénzkészletek és gazdasági erőforrások befagyasztása vonatkozik.

               (2)

               2018. július 5-én az Egyesült Nemzetek Biztonsági Tanácsának szankcióbizottsága úgy határozott, hogy egy bejegyzést töröl azon személyek és szervezetek jegyzékéből, amelyek vonatkozásában a pénzkészletek és gazdasági erőforrások befagyasztását alkalmazni kell.

               (3)

               Az 1210/2003/EK rendelet III. mellékletét ezért ennek megfelelően módosítani kell,

         ELFOGADTA EZT A RENDELETET:
   1. cikk
   Az 1210/2003/EK rendelet III. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. július 11-én.

            a Bizottság részéről,

            az elnök nevében,

            a Külpolitikai Eszközökért Felelős Szolgálat vezetője

      (1)  HL L 169., 2003.7.8., 6. o.

      MELLÉKLET
      Az 1210/2003/EK rendelet III. mellékletében a következő bejegyzést el kell hagyni:

                     „44.

                     GENERAL ESTABLISHMENT FOR GRAIN TRADING (alias a) GRAIN BOARD OF IRAK, b) STATE ORGANISATION OF GRAIN). Címek: a) P.O. Box 329, Bab Al Mouadham-Midan, Bagdad, Irak; b) P.O. Box 2261, Allque, Irkheta, Karada Al-Shakira, Bagdad, Irak.”


title: A Bizottság (EU) 2018/983 végrehajtási rendelete (2018. július 11.) a benzoesavnak a kevésbé jelentős hízó- és tenyészsertésfélék adalékanyagaként történő engedélyezéséről (az engedély jogosultja: DSM Nutritional Products Sp. z o. o.) (EGT-vonatkozású szöveg.)

text:
                  12.7.2018

                  HU

                  Az Európai Unió Hivatalos Lapja

                  L 176/17

            A BIZOTTSÁG (EU) 2018/983 VÉGREHAJTÁSI RENDELETE
      (2018. július 11.)
      a benzoesavnak a kevésbé jelentős hízó- és tenyészsertésfélék adalékanyagaként történő engedélyezéséről (az engedély jogosultja: DSM Nutritional Products Sp. z o. o.)
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
      mivel:

                  (1)

                  Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.

                  (2)

                  Az 1831/2003/EK rendelet 7. cikkének megfelelően kérelmet nyújtottak be a benzoesavnak a kevésbé jelentős hízó- és tenyészsertésfélék adalékanyagaként történő engedélyezése iránt. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

                  (3)

                  A kérelem az „állattenyésztésben alkalmazott adalékanyagok” adalékanyag-kategóriába sorolandó benzoesav kevésbé jelentős hízó- és tenyészsertésfélék adalékanyagaként történő engedélyezésére vonatkozik.

                  (4)

                  A szóban forgó adalékanyagot az 1730/2006/EK bizottsági rendelet (2) elválasztott malacok takarmány-adalékanyagaként, az 1138/2007/EK bizottsági rendelet (3) hízósertések takarmány-adalékanyagaként, az (EU) 2016/900 bizottsági végrehajtási rendelet (4) pedig kocák takarmány-adalékanyagaként már engedélyezte.

                  (5)

                  Az Európai Élelmiszerbiztonsági Hatóság (a továbbiakban: Hatóság) 2017. szeptember 28-i véleményében (5) megállapította, hogy a benzoesav a javasolt felhasználási feltételek mellett nincs káros hatással sem az állati és emberi egészségre, sem a környezetre, és csökkentheti a kevésbé jelentős sertésfélék vizeletének pH-értékét. Ugyanakkor, mivel az adalékanyag biztonságossága kapcsán a nagyobb sertésfélék esetében nem állapítottak meg pontos küszöbértéket, a biztonságosságról levont következtetéseket a Hatóság nem extrapolálhatta a kevésbé jelentős elválasztott sertésfélékre. Ezért a Hatóság megállapította, hogy az adalékanyag biztonságos a kevésbé jelentős hízó- és tenyészsertésfélék esetében. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.

                  (6)

                  A benzoesav értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.

                  (7)

                  Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

            ELFOGADTA EZT A RENDELETET:
      1. cikk
      A mellékletben meghatározott, az „állattenyésztésben alkalmazott adalékanyagok” adalékanyag-kategóriába és az „egyéb állattenyésztésben alkalmazott adalékanyagok” funkcionális csoportba tartozó adalékanyag takarmány-adalékanyagként történő felhasználása a mellékletben meghatározott feltételek mellett engedélyezett.
      2. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2018. július 11-én.

               a Bizottság részéről

               az elnök

            Jean-Claude JUNCKER

         (1)  HL L 268., 2003.10.18., 29. o.

         (2)  A Bizottság 1730/2006/EK rendelete (2006. november 23.) a benzoesav (VevoVitall) takarmány-adalékanyagként való engedélyezéséről (HL L 325., 2006.11.24., 9. o.).

         (3)  A Bizottság 1138/2007/EK rendelete (2007. október 1.) a benzoesav (VevoVitall) takarmány-adalékanyagként való új alkalmazásának engedélyezéséről (HL L 256., 2007.10.2., 8. o.).

         (4)  A Bizottság (EU) 2016/900 végrehajtási rendelete (2016. június 8.) a benzoesavnak a kocák takarmány-adalékanyagaként való engedélyezéséről (az engedély jogosultja: DSM Nutritional Product Sp. z o. o.) (HL L 152., 2016.6.9., 18. o.).

         (5)  EFSA Journal 2017;15(10):5026.

         MELLÉKLET

                     Az adalékanyag azonosító száma

                     Az engedély jogosultjának neve

                     Adalékanyag

                     Összetétel, kémiai képlet, leírás, analitikai módszer

                     Állatfaj vagy -kategória

                     Maximális életkor

                     Legkisebb tartalom

                     Legnagyobb tartalom

                     Egyéb rendelkezések

                     Az engedély lejárta

                     mg hatóanyag/kg 12 %-os nedvességtartalmú teljes értékű takarmányban

                        Kategória: állattenyésztésben alkalmazott adalékanyagok. Funkcionális csoport: állattenyésztésben alkalmazott egyéb adalékanyagok (a vizelet pH-értékének csökkentése).

                     4d210

                     DSM Nutritional Products Sp. z o. o.

                     Benzoesav

                        Az adalékanyag összetétele:

                     Benzoesav (≥ 99,9 %)

                        A hatóanyag jellemzése:

                     Benzolkarbonsav, fenilkarbonsav,
                     C7H6O2

                     CAS-szám: 65-85-0
                     A szennyeződések felső határértéke:

                                 Ftálsav: ≤ 100 mg/kg

                                 Bifenil: ≤ 100 mg/kg

                        Analitikai módszer
                         (1)

                     A takarmány-adalékanyag benzoesav-tartalmának meghatározására:

                                 —

                                 titrálás nátrium-hidroxiddal (Európai Gyógyszerkönyv monográfia 0066)

                           Az előkeverékek és takarmányok benzoesav-tartalmának meghatározására:

                                 —

                                 az ISO 9231:2008 szabványon alapuló fordított fázisú nagy teljesítményű folyadékkromatográfiás módszer UV-detektálással (RP-HPLC/UV)

                     Kevésbé jelentős hízó- és tenyészsertésfélék

                     —

                     5 000

                     5 000

                                 1.

                                 Az adalékanyag és az előkeverékek használati utasításában fel kell tüntetni a tárolási feltételeket és a hőkezeléssel szembeni stabilitást.

                                 2.

                                 Az adalékanyagot tilos más benzoesav- vagy benzoátforrásokkal használni.

                                 3.

                                 A használati utasításban fel kell tüntetni a következőket a kiegészítő takarmányokkal összefüggésben: „Benzoesavat tartalmazó kiegészítő takarmány önmagában nem adható kevésbé jelentős hízó- és tenyészsertésféléknek. A kocáknak szánt kiegészítő takarmányt alaposan össze kell keverni a napi adagba tartozó többi takarmány-alapanyaggal.”

                                 4.

                                 Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk az anyagok használatából fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközökkel, többek között szemvédővel és bőrvédő eszközökkel kell használni.

                     2028. augusztus 1.

            (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports.


title: A Bizottság (EU) 2018/980 végrehajtási rendelete (2018. július 11.) a 815/2012/EU végrehajtási rendeletnek a nem uniós szabályozást alkalmazó adóalanyok meghatározása céljából a tagállamok között cserélendő információk tekintetében történő módosításáról

text:
               12.7.2018

               HU

               Az Európai Unió Hivatalos Lapja

               L 176/9

         A BIZOTTSÁG (EU) 2018/980 VÉGREHAJTÁSI RENDELETE
   (2018. július 11.)
   a 815/2012/EU végrehajtási rendeletnek a nem uniós szabályozást alkalmazó adóalanyok meghatározása céljából a tagállamok között cserélendő információk tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a hozzáadottérték-adó területén történő közigazgatási együttműködésről és csalás elleni küzdelemről szóló, 2010. október 7-i 904/2010/EU tanácsi rendeletre (1) és különösen annak 44. cikke (1) bekezdésére, 44. cikke (2) bekezdésének második albekezdésére, 45. cikke (1) és (2) bekezdésére, valamint 51. cikke (1) bekezdésére,
   mivel:

               (1)

               A Bizottság 815/2012/EU végrehajtási rendelete (2) részletes szabályokat állapít meg a 904/2010/EU rendelet alkalmazására vonatkozóan, mindenekelőtt a 2006/112/EK tanácsi irányelv (3) XII. címének 6. fejezetében foglaltak szerint távközlési, rádió- és televízióműsor-, valamint elektronikus szolgáltatásokat illetően különös szabályozásokat alkalmazó adóalanyokra vonatkozó nyilvántartásba vételi információk továbbítása tekintetében.

               (2)

               A 2006/112/EK irányelv 358a. és 361. cikkének az (EU) 2017/2455 tanácsi irányelv (4) általi módosítása értelmében a Közösségben nem letelepedett, a Közösségben héa-azonosítószámmal rendelkező adóalanyok 2019. január 1-jétől alkalmazhatják a 2006/112/EK irányelv XII. címe 6. fejezetének 2. szakaszában meghatározott különös szabályozást (a továbbiakban: nem uniós szabályozás) a valamely tagállamban letelepedett vagy állandó lakcímmel rendelkező, illetőleg valamely tagállamban szokásos tartózkodási hellyel rendelkező nem adóalanyok részére nyújtott távközlési, rádió- és televízióműsor-, valamint elektronikus szolgáltatások tekintetében.

               (3)

               A 815/2012/EU végrehajtási rendelet I. mellékletében foglalt táblázat B. oszlopában meghatározott, nem uniós szabályozást alkalmazó adóalanyok meghatározására irányuló információk továbbítására vonatkozó közös elektronikus üzenetet ezért ennek megfelelően módosítani kell.

               (4)

               A következetesség érdekében e rendelet ugyanazon időponttól kezdve alkalmazandó, mint az (EU) 2017/2455 irányelv rendelkezései, amelyek bevezetik annak lehetőségét, hogy a Közösségben nem letelepedett, a Közösségben héa-azonosítószámmal rendelkező adóalanyok igénybe vehetik a különös szabályozást.

               (5)

               Az e rendeletben előírt intézkedések összhangban vannak a Közigazgatási Együttműködési Állandó Bizottság véleményével,

         ELFOGADTA EZT A RENDELETET:
   1. cikk
   A 815/2012/EU végrehajtási rendelet I. mellékletében foglalt táblázat B. oszlopában a 16. mezőben lévő szöveg helyébe a következő lép:

      „Elektronikus nyilatkozat arról, hogy az adóalany nem telepedett le az Európai Unió területén.”

   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2019. január 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. július 11-én.

            a Bizottság részéről

            az elnök

         Jean-Claude JUNCKER

      (1)  HL L 268., 2010.10.12., 1. o.

      (2)  A Bizottság 815/2012/EU végrehajtási rendelete (2012. szeptember 13.) a 904/2010/EU tanácsi rendeletnek a nem adóalanyok számára távközlési, rádió- és televízióműsor-, valamint elektronikus szolgáltatásokat nyújtó nem letelepedett adóalanyokra vonatkozó különös szabályozás tekintetében történő alkalmazására vonatkozó részletes szabályok megállapításáról (HL L 249., 2012.9.14., 3. o.).

      (3)  A Tanács 2006/112/EK irányelve (2006. november 28.) a közös hozzáadottértékadó-rendszerről (HL L 347., 2006.12.11., 1. o.).

      (4)  A Tanács (EU) 2017/2455 irányelve (2017. december 5.) a 2006/112/EK irányelvnek és a 2009/132/EK irányelvnek a szolgáltatásnyújtásra és a termékek távértékesítésére vonatkozó bizonyos hozzáadottértékadó-kötelezettségek tekintetében történő módosításáról (HL L 348., 2017.12.29., 7. o.).


title: A Bizottság (EU) 2018/981 végrehajtási rendelete (2018. július 11.) az emberi fogyasztásra szánt halászati termékek Unióba történő behozatalára feljogosított brazil létesítmények jegyzékének módosításáról (EGT-vonatkozású szöveg.)

text:
               12.7.2018

               HU

               Az Európai Unió Hivatalos Lapja

               L 176/11

         A BIZOTTSÁG (EU) 2018/981 VÉGREHAJTÁSI RENDELETE
   (2018. július 11.)
   az emberi fogyasztásra szánt halászati termékek Unióba történő behozatalára feljogosított brazil létesítmények jegyzékének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló, 2004. április 29-i 854/2004/EK európai parlamenti és tanácsi rendeletre (1) és különösen annak 12. cikke (4) bekezdésének c) pontjára,
   mivel:

               (1)

               A 854/2004/EK rendelet egyedi szabályokat állapít meg az állati eredetű termékek hatósági ellenőrzésének megszervezésére vonatkozóan. A szóban forgó rendelet 12. cikkének (1) bekezdése értelmében – bizonyos egyedi esetektől eltekintve – állati eredetű termékek kizárólag akkor hozhatók be az Unióba, ha azok olyan harmadik országbeli létesítményekből származnak, amelyek szerepelnek az említett cikkel összhangban összeállított és naprakésszé tett jegyzékeken. E jegyzékek megtalálhatók az Egészségügyi és Élelmiszer-biztonsági Főigazgatóság honlapján (2).

               (2)

               A 854/2004/EK rendelet 12. cikkének (2) bekezdése értelmében a harmadik országbeli létesítményeket kizárólag akkor lehet ilyen jegyzékbe felvenni, ha a harmadik ország illetékes hatóságai biztosítják, hogy ezek a létesítmények – az érintett állati eredetű termékek előállítása során felhasznált állati eredetű nyersanyagot kezelő bármely létesítménnyel együtt – megfelelnek a vonatkozó uniós követelményeknek. A 854/2004/EK rendelet 12. cikkének (3) bekezdése szerint továbbá a harmadik országok illetékes hatóságai biztosítják a létesítmények e jegyzékeinek naprakésszé tételét és a Bizottsággal való közlését.

               (3)

               A 854/2004/EK rendelet 15. cikke (2) bekezdésének a) pontja értelmében valamely harmadik ország lobogója alatt közlekedő feldolgozó vagy fagyasztó hajóról behozott halászati termékeknek olyan hajókról kell származniuk, amelyek szerepelnek az említett rendelet 12. cikkének (4) bekezdésében meghatározott eljárással összhangban összeállított és naprakész jegyzéken.

               (4)

               A Bizottság által 2017 szeptemberében végzett vizsgálat feltárta, hogy a halászati termékek behozatalára feljogosított brazil létesítményeket ellátó elsődleges termelést végző létesítmények esetében nem került sor az azonosításukra és hatósági ellenőrzésükre. Az ellenőrzés megállapította, hogy az illetékes brazil hatóság a 854/2004/EK rendelet 12. cikke (2) bekezdésének a) és b) pontjában meghatározott garanciákat nem tudja vállalni, valamint a 2074/2005/EK bizottsági rendelet (3) VI. mellékletének IV. függeléke szerint a halászati termékek egészségügyi bizonyítványára vonatkozó garanciáknak sem tud eleget tenni. Az ellenőrzés továbbá számos halászati termék behozatalára feljogosított brazil létesítmény esetében súlyos hiányosságokat tárt fel az infrastruktúrára és a higiéniára vonatkozó szabályok tekintetében. Az említett hiányosságok alapján megállapítható az illetékes brazil hatóságok halászati termékek esetében végzett hatékony ellenőrzéseinek rendszeres elmulasztása.

               (5)

               A brazil hatóságok az előzetes vizsgálati jelentésben említett ajánlásokra válaszolva 2017. december 22-én hivatalos levélben tájékoztatták a Bizottságot, hogy 2018. január 3-tól felfüggesztették az egészségügyi bizonyítványok kiadását minden uniós exportra szánt halászati termék esetében. A tagállamok azonban arról tájékoztatták a Bizottságot, hogy a felfüggesztés utáni dátummal kiállított bizonyítványokkal rendelkező, Brazíliából származó halászati termékek szállítmányai kerültek bemutatásra az Unió határainál.

               (6)

               E megfontolásokat figyelembe véve, valamint a brazil hatóságoktól származó új információk hiányában nincs elegendő garancia arra nézve, hogy a Brazíliából az Unióba exportáló, halászati termékek behozatalára feljogosított létesítmények megfelelnek a 854/2004/EK rendelet 12. cikkének (2) bekezdésében foglalt feltételeknek, és termékeik ezért veszélyt jelentenek a közegészségügyre. Ezért indokolt az emberi fogyasztásra szánt halászati termékek Unióba történő behozatalára feljogosított összes brazil létesítményt törölni a jegyzékből.

               (7)

               A termékeikkel kapcsolatos közegészségügyi kockázat fényében haladéktalanul meg kell szüntetni e létesítmények Unióba irányuló exportjogosultságát. Ezért helyénvaló, hogy e rendelet a kihirdetését követő napon lépjen hatályba.

               (8)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   A 854/2004/EK rendelet 12. cikkében említett létesítmények jegyzékét módosítani kell annak érdekében, hogy az emberi fogyasztásra szánt halászati termékek Unióba történő behozatalára feljogosított brazil létesítményt tartalmazó valamennyi bejegyzés törlésre kerüljön.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. július 11-én.

            a Bizottság részéről

            az elnök

         Jean-Claude JUNCKER

      (1)  HL L 139., 2004.4.30., 206. o.

      (2)  https://ec.europa.eu/food/safety/international_affairs/trade/non-eu-countries_en

      (3)  A Bizottság 2074/2005/EK rendelete (2005. december 5.) a 853/2004/EK európai parlamenti és tanácsi rendelet szerinti bizonyos termékekre és a 854/2004/EK és a 882/2004/EK európai parlamenti és tanácsi rendelet szerinti hatósági ellenőrzések megszervezésére vonatkozó végrehajtási intézkedések megállapításáról, a 852/2004/EK európai parlamenti és tanácsi rendelettől való eltérésről, valamint a 853/2004/EK és 854/2004/EK rendelet módosításáról (HL L 338., 2005.12.22., 27. o.).


title: A Bizottság (EU) 2018/982 végrehajtási rendelete (2018. július 11.) a benzoesavat, kalcium-formiátot és fumársavat tartalmazó készítmény brojlercsirkék és tojójércék takarmány-adalékanyagaként történő felhasználásának engedélyezéséről (az engedély jogosultja: Novus Europe N.A./S.V.) (EGT-vonatkozású szöveg.)

text:
                  12.7.2018

                  HU

                  Az Európai Unió Hivatalos Lapja

                  L 176/13

            A BIZOTTSÁG (EU) 2018/982 VÉGREHAJTÁSI RENDELETE
      (2018. július 11.)
      a benzoesavat, kalcium-formiátot és fumársavat tartalmazó készítmény brojlercsirkék és tojójércék takarmány-adalékanyagaként történő felhasználásának engedélyezéséről (az engedély jogosultja: Novus Europe N.A./S.V.)
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
      mivel:

                  (1)

                  Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.

                  (2)

                  A Bizottsághoz az 1831/2003/EK rendelet 7. cikkének megfelelően kérelmet nyújtottak be egy benzoesavat, kalcium-formiátot és fumársavat tartalmazó készítmény brojlercsirkék, tojójércék, valamint kevésbé jelentős hízó- és tojómadárfajok takarmány-adalékanyagaként történő engedélyezésére. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

                  (3)

                  A kérelem az „állattenyésztésben alkalmazott adalékanyagok” adalékanyag-kategóriába sorolandó, benzoesavat, kalcium-formiátot és fumársavat tartalmazó készítmény brojlercsirkék, tojójércék, valamint kevésbé jelentős hízó- és tojómadárfajok takarmányadalékaként történő engedélyezésére vonatkozik.

                  (4)

                  Az Európai Élelmiszerbiztonsági Hatóság (a továbbiakban: Hatóság) 2014. december 2-i (2) és 2017. szeptember 28-i (3) véleményében megállapította, hogy a benzoesavat, kalcium-formiátot és fumársavat tartalmazó készítmény a javasolt felhasználási feltételek mellett nincs káros hatással sem az állati és emberi egészségre, sem a környezetre. Egyúttal azt a következtetést is levonta, hogy az adalékanyag javíthatja a brojlercsirkék teljesítményét, és e megállapítás a tojójércékre is kiterjeszthető. Ugyanakkor, mivel az adalékanyag biztonságossága kapcsán a nagyobb célfajok esetében nem lehet pontos küszöbértéket megállapítani, a biztonságosságról levont következtetések nem extrapolálhatók a kevésbé jelentős hízó- és tojómadárfajokra. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.

                  (5)

                  A benzoesavat, kalcium-formiátot és fumársavat tartalmazó készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.

                  (6)

                  Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

            ELFOGADTA EZT A RENDELETET:
      1. cikk
      A mellékletben meghatározott, az „állattenyésztésben alkalmazott adalékanyagok” adalékanyag-kategóriába és az „egyéb állattenyésztésben alkalmazott adalékanyagok” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.
      2. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2018. július 11-én.

               a Bizottság részéről

               az elnök

            Jean-Claude JUNCKER

         (1)  HL L 268., 2003.10.18., 29. o.

         (2)  EFSA Journal 2015;13(5):3794.

         (3)  EFSA Journal 2017;15(10):5025.

         MELLÉKLET

                     Az adalékanyag azonosító száma

                     Az engedély jogosultjának neve

                     Adalékanyag

                     Összetétel, kémiai képlet, leírás, analitikai módszer

                     Állatfaj vagy -kategória

                     Maximális életkor

                     Legkisebb tartalom

                     Legnagyobb tartalom

                     Egyéb rendelkezések

                     Az engedély lejárta

                     mg/kg adalékanyag a 12 %-os nedvességtartalmú teljes értékű takarmányban

                        Kategória: állattenyésztésben alkalmazott adalékanyagok. Funkcionális csoport: állattenyésztésben alkalmazott egyéb adalékanyagok (a tenyésztéstechnikai teljesítmény javítása)

                     4d14

                     Novus Europe N.A./S.V.

                     Benzoesavat, kalcium-formiátot és fumársavat tartalmazó készítmény

                        Az adalékanyag összetétele

                     Benzoesavat, kalcium-formiátot és fumársavat tartalmazó készítmény az alábbi legkisebb tartalommal:

                                 Benzoesav: 42,5–50 %

                                 Kalcium-formiát: 2,5–3,5 %

                                 Fumársav: 0,8–1,2 %

                           Granulált formában:

                        A hatóanyag jellemzése

                     Benzoesav, CAS-szám: 65-85-0 (≥ 99,0 % tisztaság); C7H6O2

                     kalcium-formiát: CAS-szám: 544-17-2; C2H2O4Ca;
                     fumársav (≥ 99,5 % tisztaság): CAS-szám: 110-17-8; C4H4O4.

                        Analitikai módszer
                         (1)

                     A takarmány-adalékanyag benzoesav-, kalcium-formiát- és fumársav-tartalmának meghatározására:

                                 —

                                 nagy teljesítményű folyadékkromatográfia UV-detektálással (HPLC-UV)

                           A takarmány-adalékanyag teljes kalciumtartalmának meghatározására:

                                 —

                                 atomabszorpciós spektrometria (AAS) – EN ISO 6869; vagy

                                 —

                                 induktív csatolású plazma atomemissziós spektrometria (ICP-AES) – EN 15510

                           Az előkeverékek és takarmány-adalékanyagok benzoesav-tartalmának meghatározására:

                                 —

                                 nagy teljesítményű folyadékkromatográfia UV-detektálással (HPLC-UV)

                           Az előkeverékek kalcium-formiát- és fumársav-tartalmának meghatározására:

                                 —

                                 nagy teljesítményű ionkizárásos folyadékkromatográfia UV-detektálással vagy törésmutató-detektálással (HPLC-UV/RI)

                     Brojlercsirkék
                     Tojójércék

                     —

                     500

                     1 000

                                 1.

                                 Az adalékanyag és az előkeverékek használati utasításában fel kell tüntetni a tárolási feltételeket és a hőkezeléssel szembeni stabilitást.

                                 2.

                                 Az adalékanyag nem alkalmazható más benzoesav-, benzoát-, kalcium-formiát- vagy fumársav-forrással együtt.

                                 3.

                                 Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk az anyagok használatából fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet felszámolni vagy minimálisra csökkenteni, akkor az adalékanyagot és az előkeverékeket egyéni védőeszközzel, többek között védőmaszkkal kell használni.

                     2028. augusztus 1.

            (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports.


title: A Bizottság (EU) 2018/1204 végrehajtási rendelete (2018. augusztus 27.) az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 290. alkalommal történő módosításáról

text:
                  27.8.2018

                  HU

                  Az Európai Unió Hivatalos Lapja

                  LI 217/1

         A BIZOTTSÁG (EU) 2018/1204 VÉGREHAJTÁSI RENDELETE
         (2018. augusztus 27.)
         az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 290. alkalommal történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára és 7a. cikkének (1) bekezdésére,
         mivel:

                     (1)

                     A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.

                     (2)

                     2018. augusztus 23-án az Egyesült Nemzetek Biztonsági Tanácsának szankcióbizottsága úgy határozott, hogy három bejegyzéssel egészíti ki az azon személyekre, csoportokra és szervezetekre vonatkozó jegyzéket, amelyekre vonatkozóan a pénzeszközök és gazdasági erőforrások befagyasztását alkalmazni kell. A 881/2002/EK rendelet I. mellékletét ezért ennek megfelelően módosítani kell.

                     (3)

                     Az e rendeletben meghatározott intézkedések hatékonyságának biztosítása érdekében e rendeletnek haladéktalanul hatályba kell lépnie,

               ELFOGADTA EZT A RENDELETET:

            1. cikk
            A 881/2002/EK rendelet I. melléklete e rendelet mellékletének megfelelően módosul.

            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. augusztus 27-én.

                  a Bizottság részéről,

                  az elnök nevében,

                  a Külpolitikai Eszközökért Felelős Szolgálat vezetője

            (1)  HL L 139., 2002.5.29., 9. o.

            MELLÉKLET
            A 881/2002/EK rendelet I. mellékletében a „Természetes személyek” rész a következő bejegyzésekkel egészül ki:

                        „—

                        Mohammed Yusip Karim (más néven a) Abu Walid al Indunisi; b) Zidni Elma; c) Udtadz Syaifudin; d) Mohammad Yusef Karim Faiz; e) Muh Saifudin; f) Kembar Khalid; g) Mohamad Yusuf Karim Saifullah Faiz; h) Mohammad Saifuddin Mohammad Yusuf Faiz; i) Ustadz Faiz; j) Saifudin Faiz; k) Kholid Faiz; l) Abdullah Faiz; m) Fauz Faturohman). Születési ideje: 1978.10.11. Születési helye: Indonézia. Címe: Szíriai Arab Köztársaság (tartózkodási helye 2015 óta). Állampolgársága: indonéziai. Egyéb információ: Az Al Qaida In Iraq néven jegyzékbe vett Iraki és Levantei Iszlám Állam (ISIL) magas rangú tagja. Online videón keresztül toborozták az ISIL-be, és azon keresztül utasított egyéneket terrorcselekmények elkövetésére. Személyleírása: haja színe: fekete; testfelépítése: vékony. Beszél indonézül, arabul és mindanaói nyelvjárásban. A 7d. cikk (2) bekezdésének i) pontjában meghatározott megjelölés időpontja: 2018.8.23.

                        —

                        Mohamad Rafi Bin Udin (más néven a) Mohd Radi Bin Udin; b) Abu Awn al Malizi; c) Muhammad Ratin; d) Muhammad Rafiuddin; e) Abu Una al Malayzie; f) Mhammad Rahim Bin Udin; g) Abu Ayn Tok Cit; h) Muhammad Ratin Bin Nurdin). Születési ideje: 1966.6.3. Születési helye: Negri Sembilan, Malajzia. Címe: a) B-3B-19 Glenview Villa, Jalan 49 Off Jalan Kuari, Taman Pinggiran Cheras, 56000 Kuala Lumpur, Wilayah Persekutuan Kuala Lumpur, Malajzia (2014. január 30-án); b) 90-00-04 Flat Sri Kota, Bandar Tun Razak, 56100, Kuala Lumpur, Wilayah Persekutuan Kuala Lumpur, Malajzia (2010. április 23-án), c) 96-06-06 Flat Sri Kota, Bandar Tun Razak, 56100, Kuala Lumpur, Wilayah Persekutuan Kuala Lumpur, Malajzia (2007. április 6-án); d) Szíriai Arab Köztársaság (tartózkodási helye 2014 óta). Állampolgársága: a) malajziai; b) indonéziai. Útlevélszáma: 2013. november 6-án kibocsátott A31142734 malajziai útlevélszám, (a malajziai Bevándorlási Minisztérium bocsátotta ki, lejárat napja: 2015. november 6.). Nemzeti személyazonosító száma: 660603-05-5267 számú malajziai nemzeti személyazonosító igazolvány (a malajziai Népességnyilvántartó Hivatal bocsátotta ki Mohd Rafi bin Udin nevére). Egyéb információ: Az Al Qaida In Iraq néven jegyzékbe vett Iraki és Levantei Iszlám Állam (ISIL) magas rangú tagja. Online videón keresztül toborozták az ISIL-be, és azon keresztül utasított egyéneket terrorcselekmények elkövetésére. Személyleírása: szeme színe: barna; haja színe: barna; bőrszíne: sötét. Beszél malájul, angolul és korlátozottan arabul. A 7d. cikk (2) bekezdésének i) pontjában meghatározott megjelölés időpontja: 2018.8.23.

                        —

                        Muhammed Reza Lahaman Kiram (más néven a) Abdul Rahman; b) Abu Abdul Rahman al Filipini; c) Abtol Rahman). Születési ideje: 1990.3.3. Születési helye: Zamboanga City, Zamboanga del Sur, Fülöp-szigetek. Címe: a) Brgy Recodo, Zamboanga City, Western Mindanao, Fülöp-szigetek (korábbi lakcím); b) 96 IlangLlang, Sarmiento Subdivision, Panabo, Davao City, Eastern Mindanao, Fülöp-szigetek (korábbi lakcím); c) Szíriai Arab Köztársaság (tartózkodási helye 2015 óta). Állampolgársága: Fülöp-szigeteki. Útlevélszáma: a) XX3966391 Fülöp-szigeteki útlevélszám (2015.2.25-én bocsátotta ki a Fülöp-szigeteki Külügyminisztérium, lejárat napja: 2020.2.24.); b) EC3524065 Fülöp-szigeteki útlevélszám. Egyéb információ: Az Al Qaida In Iraq néven jegyzékbe vett Iraki és Levantei Iszlám Állam (ISIL) magas rangú tagja. Online videón keresztül toborozták az ISIL-be, és azon keresztül utasított egyéneket terrorcselekmények elkövetésére. Személyleírása: testmagassága: 156 cm; testsúlya: 60 kg (2016 szeptemberében); szeme színe: fekete; haja színe: fekete; testfelépítése: közepes; magas arccsontok. Beszél tagalogul, angolul, arabul. A 7d. cikk (2) bekezdésének i) pontjában meghatározott megjelölés időpontja: 2018.8.23.”


title: A Tanács (EU) 2018/1245 végrehajtási rendelete (2018. szeptember 18.) a líbiai helyzetre tekintettel korlátozó intézkedések meghozataláról szóló (EU) 2016/44 rendelet 21. cikke (1) bekezdésének végrehajtásáról

text:
                  19.9.2018

                  HU

                  Az Európai Unió Hivatalos Lapja

                  L 235/1

         A TANÁCS (EU) 2018/1245 VÉGREHAJTÁSI RENDELETE
         (2018. szeptember 18.)
         a líbiai helyzetre tekintettel korlátozó intézkedések meghozataláról szóló (EU) 2016/44 rendelet 21. cikke (1) bekezdésének végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a líbiai helyzetre tekintettel korlátozó intézkedések meghozataláról és a 204/2011/EU rendelet hatályon kívül helyezéséről szóló, 2016. január 18-i (EU) 2016/44 tanácsi rendeletre (1) és különösen annak 21. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:

                     (1)

                     A Tanács 2016. január 18-án elfogadta az (EU) 2016/44 rendeletet.

                     (2)

                     Az Egyesült Nemzetek Biztonsági Tanácsának (ENSZ BT) az 1970 (2011) ENSZ BT-határozat alapján létrehozott bizottsága 2018. szeptember 11-én egy személyt felvett a korlátozó intézkedések hatálya alá tartozó személyek és szervezetek jegyzékébe.

                     (3)

                     Az (EU) 2016/44 rendelet II. mellékletét ezért ennek megfelelően módosítani kell,

               ELFOGADTA EZT A RENDELETET:

            1. cikk
            Az (EU) 2016/44 rendelet II. melléklete az e rendelet mellékletében foglaltak szerint módosul.

            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. szeptember 18-án.

                  a Tanács részéről

                  az elnök

               G. BLÜMEL

            (1)  HL L 12, 2016.1.19., 1. o.

            MELLÉKLET
            A következő személyt fel kell venni az (EU) 2016/44 rendelet II. mellékletében szereplő jegyzékbe:

                           „27.

                              Név: 1.: Ibrahim 2.: Saeed 3.: Salim 4.: Jadhran

                              Titulusa: n/a. Tisztség: fegyveres milíciák vezetője Születési idő: 1982. Születési hely: n/a. Azonosításra alkalmas névváltozat: n/a. Azonosításra csak részben alkalmas névváltozat: n/a. Állampolgárság: Líbia Útlevélszám: n/a. Nemzeti személyazonosító szám: n/a. Cím: n/a. A jegyzékbevétel időpontja: 2018. szeptember 11. További információk: anyja neve: Salma Abdula Younis. Jegyzékbe véve az 1970. sz. határozat 15. és 17. pontja alapján (utazási tilalom, vagyoni eszközök befagyasztása). Weblink az INTERPOL–ENSZ Biztonsági Tanács szankciós adatlaphoz: www.interpol.int/en/notice/search/un/xxxx.
                           Jegyzékbe véve a 2213 (2015) sz. határozat 11. pontjának b), c) és d) alpontja; a 2362 (2017) sz. határozat 11. pontja alapján.
                           További információk:

                                       —

                                       Líbia főügyészsége letartóztatási parancsot adott ki az érintett személy ellen, akit több bűncselekmény elkövetésével gyanúsít.

                                       —

                                       Az érintett személy fegyveres cselekményeket és támadásokat követett el a líbiai olajrégióban található olajipari létesítmények ellen, súlyos károkat okozva a régióban, legutóbb 2018. június 14-én.

                                       —

                                       A líbiai olajrégióban elkövetett támadások következtében a régió lakosai közül sokan sérüléseket szenvedtek, és azok veszélybe sodorták a polgári lakosság életét.

                                       —

                                       2013 és 2018 között a támadások időnként lehetetlenné tették a líbiai olajexportot, ami jelentős veszteségeket okozott a líbiai gazdaság számára.

                                       —

                                       Az érintett személy megkísérelt jogellenesen olajat exportálni.

                                       —

                                       Az érintett személy külföldi harcosokat toboroz a líbiai olajrégió elleni, ismétlődő támadásaihoz.

                                       —

                                       Az érintett személy a cselekményein keresztül Líbia stabilitása ellen munkálkodik és akadályozza azt, hogy a líbiai felek megoldják a politikai válságot és végrehajtsák az Egyesült Nemzetek Szervezetének cselekvési tervét.”


title: A Bizottság (EU) 2018/1484 végrehajtási rendelete (2018. október 4.) a sovány tejpornak az (EU) 2016/2080 végrehajtási rendelettel megnyitott pályázati eljárás keretében kibocsátott huszonötödik részleges pályázati felhíváshoz kapcsolódó minimális eladási áráról

text:
                  5.10.2018

                  HU

                  Az Európai Unió Hivatalos Lapja

                  L 251/24

         A BIZOTTSÁG (EU) 2018/1484 VÉGREHAJTÁSI RENDELETE
         (2018. október 4.)
         a sovány tejpornak az (EU) 2016/2080 végrehajtási rendelettel megnyitott pályázati eljárás keretében kibocsátott huszonötödik részleges pályázati felhíváshoz kapcsolódó minimális eladási áráról
         AZ EURÓPAI BIZOTTSÁG
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
         tekintettel az 1308/2013/EU európai parlamenti és tanácsi rendeletnek az állami intervenció és a magántárolási támogatás tekintetében történő alkalmazására vonatkozó szabályok megállapításáról szóló, 2016. május 18-i (EU) 2016/1240 bizottsági végrehajtási rendeletre (2) és különösen annak 32. cikkére,
         mivel:

                     (1)

                     A Bizottság (EU) 2016/2080 végrehajtási rendelete (3) megindította a sovány tejpor pályázat útján történő értékesítésére vonatkozó eljárást.

                     (2)

                     A huszonötödik részleges pályázati felhívásra beérkezett pályázatok alapján indokolt minimális eladási árat meghatározni.

                     (3)

                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

               ELFOGADTA EZT A RENDELETET:

            1. cikk
            Az (EU) 2016/2080 végrehajtási rendelettel megnyitott pályázati eljárás keretében kibocsátott, sovány tejpor értékesítésére irányuló huszonötödik részleges pályázati felhívás tekintetében – amelyre vonatkozóan a pályázatok benyújtásának határideje 2018. október 2-án járt le – a minimális eladási ár 123 EUR/100 kg.

            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. október 4-én.

                  a Bizottság részéről,

                  az elnök nevében,

               Jerzy PLEWA

                  főigazgató

                  Mezőgazdasági és Vidékfejlesztési Főigazgatóság

            (1)  HL L 347., 2013.12.20., 671. o.

            (2)  HL L 206., 2016.7.30., 71. o.

            (3)  A Bizottság (EU) 2016/2080 végrehajtási rendelete (2016. november 25.) a sovány tejpor pályázat útján történő értékesítésére vonatkozó eljárás megindításáról (HL L 321., 2016.11.29., 45. o.).


title: A Bizottság (EU) 2018/1489 végrehajtási rendelete (2018. október 3.) egyes áruk Kombinált Nómenklatúra szerinti besorolásáról

text:
                  8.10.2018

                  HU

                  Az Európai Unió Hivatalos Lapja

                  L 252/35

         A BIZOTTSÁG (EU) 2018/1489 VÉGREHAJTÁSI RENDELETE
         (2018. október 3.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:

                     (1)

                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

                     (2)

                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

                     (3)

                     Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.

                     (4)

                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikke (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.

                     (5)

                     Az e rendeletben előírt intézkedések összhangban vannak a Vámkódexbizottság véleményével,

               ELFOGADTA EZT A RENDELETET:

            1. cikk
            A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.

            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. október 3-án.

                  a Bizottság részéről,

                  az elnök nevében,

               Stephen QUEST

                  főigazgató

                  Adóügyi és Vámuniós Főigazgatóság

            (1)  HL L 269., 2013.10.10., 1. o.

            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).

            MELLÉKLET

                        Árumegnevezés

                        Besorolás
                        (KN-kód)

                        Indokolás

                        (1)

                        (2)

                        (3)

                        Egy műanyag árucikk, kiskereskedelmi forgalom számára készletben kiszerelve, amely a következőkből áll:

                                    —

                                    három kerti tömlő csatlakozó,

                                    —

                                    a vízsugár típusának beállítására, valamint az áramlás zárására vagy nyitására szolgáló szórófej,

                                    —

                                    gumitömítésekkel ellátott csatlakozók (ún. „O-gyűrűk”).

                              Az árucikket kertben történő felhasználáshoz állítják vám elé, öntözésre és növények locsolására.
                        Lásd a képeket (*1).

                        8481 80 99

                        A besorolást a Kombinált Nómenklatúra értelmezésére vonatkozó 1., 3. b) és 6. általános szabály, valamint a 8481 , a 8481 80  és a 8481 80 99  KN-kódok szövege határozza meg.
                        A vízsugár típusát változtató és a folyadékáramot szabályozó szórófej adja a készlet lényeges jellemzőjét.
                        Az árucikk nem öntözőrendszer (lásd még a HR Magyarázat 8424  vámtarifaszámhoz tartozó magyarázata (E) pontját), és nem is kerti öntözőberendezés mechanikus szórófeje. Rendelkezik a csapokkal, csapszerelvényekkel, szelepekkel vagy más, a sugár típusának változtatására és a folyadékáram szabályozására szolgáló szerelvényekkel felszerelt tömlős fúvókák objektív jellemzőivel, amelyek nem tartoznak a 8424  vtsz. alá (lásd még a HR Magyarázat 8424  vtsz.-hoz tartozó magyarázata (D) pontját). A tömlős fúvókák és hasonlók, amelyeket csapszerelvényekkel vagy szelepekkel szerelnek fel sugár vagy permet létrehozásához, a 8481  vtsz. alá tartoznak (lásd még a HR Magyarázat 8481  vtsz.-hoz tartozó magyarázata 11. pontját). Következésképpen a 8424  vtsz. alá történő besorolás kizárt.
                        Az árucikket ezért a 8481 80 99  KN-kód alá, más szelepként kell besorolni.

               (*1)  A képek csupán tájékoztató jellegűek.


title: A Bizottság (EU) 2018/1632 végrehajtási rendelete (2018. október 30.) a szarvasmarhából származó bázikussavófehérje-izolátumnak az (EU) 2015/2283 európai parlamenti és tanácsi rendelet szerinti, új élelmiszerként történő forgalomba hozatalának engedélyezéséről és az (EU) 2017/2470 bizottsági végrehajtási rendelet módosításáról (EGT-vonatkozású szöveg.)

text:
                  31.10.2018

                  HU

                  Az Európai Unió Hivatalos Lapja

                  L 272/23

         A BIZOTTSÁG (EU) 2018/1632 VÉGREHAJTÁSI RENDELETE
         (2018. október 30.)
         a szarvasmarhából származó bázikussavófehérje-izolátumnak az (EU) 2015/2283 európai parlamenti és tanácsi rendelet szerinti, új élelmiszerként történő forgalomba hozatalának engedélyezéséről és az (EU) 2017/2470 bizottsági végrehajtási rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről szóló, 2015. november 25-i (EU) 2015/2283 európai parlamenti és tanácsi rendeletre (1) és különösen annak 12. cikkére,
         mivel:

                     (1)

                     Az (EU) 2015/2283 rendelet értelmében csak engedélyezett és az uniós jegyzékbe felvett új élelmiszerek hozhatók forgalomba az Unióban.

                     (2)

                     A Bizottság az (EU) 2015/2283 rendelet 8. cikke alapján elfogadta az engedélyezett új élelmiszerek uniós jegyzékét megállapító (EU) 2017/2470 bizottsági végrehajtási rendeletet (2).

                     (3)

                     Az (EU) 2015/2283 rendelet 12. cikke értelmében a Bizottság határoz egy új élelmiszer engedélyezéséről és Unión belül történő forgalomba hozataláról, valamint az uniós jegyzék naprakésszé tételéről.

                     (4)

                     2016. augusztus 22-én az Armor Protéines S.A.S. vállalat (a továbbiakban: kérelmező) kérelmet nyújtott be Írország illetékes hatóságához a szarvasmarha-eredetű sovány tejből egy sor tisztítási lépéssel előállított, szarvasmarhából származó bázikussavófehérje-izolátumnak az uniós piacon a 258/97/EK európai parlamenti és tanácsi rendelet (3) 1. cikke (2) bekezdésének e) pontja szerinti új élelmiszer-összetevőként történő forgalomba hozatalára vonatkozóan. Az engedélykérelem a szarvasmarhából származó bázikussavófehérje-izolátumnak az anyatej-helyettesítő és anyatej-kiegészítő tápszerekben, a testtömeg-szabályozás céljára szolgáló, teljes napi étrendet helyettesítő élelmiszerekben, valamint a speciális gyógyászati célra szánt élelmiszerekben és az étrend-kiegészítőkben való használatára vonatkozik.

                     (5)

                     Az (EU) 2015/2283 rendelet 35. cikkének (1) bekezdése úgy rendelkezik, hogy az új élelmiszerekről és az új élelmiszer-összetevőkről szóló 258/97/EK rendelet 4. cikke alapján valamely tagállamhoz benyújtott, új élelmiszer Unión belüli forgalomba hozatalára irányuló olyan kérelmeket, amelyek kapcsán 2018. január 1-jéig nem született végleges döntés, az (EU) 2015/2283 rendelet alapján benyújtott kérelemként kell kezelni.

                     (6)

                     A szarvasmarhából származó bázikussavófehérje-izolátumnak az uniós piacon új élelmiszerként történő forgalomba hozatalára irányuló kérelmet a 258/97/EK rendelet 4. cikkének megfelelően nyújtották be egy tagállamhoz, ugyanakkor a kérelem az (EU) 2015/2283 rendeletben meghatározott követelményeknek is megfelel.

                     (7)

                     2017. június 27-én Írország illetékes hatósága közzétette elsődleges értékelési jelentését. Az említett jelentésben arra a következtetésre jutott, hogy a szarvasmarhából származó bázikussavófehérje-izolátum megfelel a 258/97/EK rendelet 3. cikke (1) bekezdésében az új élelmiszer-összetevők vonatkozásában megállapított feltételeknek.

                     (8)

                     A Bizottság az elsődleges értékelési jelentést 2017. július 4-én továbbította a többi tagállamnak. A 258/97/EK rendelet 6. cikke (4) bekezdésének első albekezdésében meghatározott 60 napos időszakon belül más tagállamok indokolt kifogásokat emeltek a csecsemők számára készült, szarvasmarhából származó bázikussavófehérje-izolátum biztonsága, valamint a fiatal patkányokon végzett, 6 hetes fejlődési toxicitásvizsgálat eredményeinek toxikológiai relevanciája tekintetében (4).

                     (9)

                     A más tagállamok által felhozott kifogásokra tekintettel a Bizottság 2017. december 11-én konzultált az Európai Élelmiszerbiztonsági Hatósággal (a továbbiakban: Hatóság), és felkérte, hogy végezze el a szarvasmarhából származó bázikussavófehérje-izolátum mint a 258/97/EK rendelet szerinti új élelmiszer kiegészítő értékelését.

                     (10)

                     2018. január 3-án a kérelmező ismételten kérelmet nyújtott be, és ebben kérelmezte a Bizottságtól a védett adatok és információk bizalmas kezelését a kérelem alátámasztására benyújtott több tanulmány esetében, melyek a következők: két, szarvasmarhából származó bázikussavófehérje-izolátummal végzett humán klinikai kutatás (5) (6), egy in vitro bakteriális reverz mutációs vizsgálat (7), egy in vitro celluláris mikronukleusz-vizsgálat emlősökön (8), egy 90 napos orálistoxicitás-vizsgálat patkányokon (9), egy 6 hetes fejlődési toxicitásvizsgálat fiatal patkányokon és a szarvasmarhából származó bázikussavófehérje-izolátum elektroforézis elemzése (10).

                     (11)

                     2018. június 27-én a Hatóság elfogadta a szarvasmarhából származó bázikussavófehérje-izolátum (EU) 2015/2283 rendelet szerinti új élelmiszer biztonságosságáról szóló tudományos szakvéleményt („Scientific Opinion on the safety of bovine milk basic whey protein isolate as a novel food pursuant to Regulation (EU) 2015/2283”) (11). A szóban forgó szakvélemény összhangban van az (EU) 2015/2283 rendelet 11. cikkének követelményeivel.

                     (12)

                     A szakvélemény megfelelő alapot nyújt annak megállapításához, hogy a szarvasmarhából származó bázikussavófehérje-izolátum – a javasolt felhasználási módok és felhasználási mennyiségek betartása mellett – az anyatej-helyettesítő és anyatej-kiegészítő tápszerek, a testtömeg-szabályozás céljára szolgáló, teljes napi étrendet helyettesítő élelmiszerek, a speciális gyógyászati célokra szánt élelmiszerek, valamint az étrend-kiegészítők összetevőjeként megfelel az (EU) 2015/2283 rendelet 12. cikkének (1) bekezdésében foglaltaknak.

                     (13)

                     A szarvasmarhából származó bázikussavófehérje-izolátumról szóló véleményében a Hatóság úgy ítélte meg, hogy a patkányokon végzett 90 napos orálistoxicitás-vizsgálatból származó adatok alapul szolgáltak egy referenciapont megállapításához és annak értékeléséhez, hogy az új élelmiszer emberek általi javasolt maximális bevitelével kapcsolatos expozíciós tűréshatár elegendő-e. Ezért úgy tekinthető, hogy a szarvasmarhából származó bázikussavófehérje-izolátum biztonságosságára vonatkozó következtetéseket nem lehetett volna elérni az említett vizsgálatról szóló jelentésből származó adatok nélkül.

                     (14)

                     A Hatóság véleményének kézhezvételét követően a Bizottság arra kérte a kérelmezőt, hogy pontosítsa a patkányokon végzett 90 napos orálistoxicitás-vizsgálati jelentéssel kapcsolatos adatok védett jellegére vonatkozó állítását, valamint az (EU) 2015/2283 rendelet 26. cikke (2) bekezdésének a) és b) pontjában említett, a vizsgálatra vonatkozó kizárólagos hivatkozási jogot.

                     (15)

                     A kérelmező azt is kijelentette, hogy a kérelem benyújtásának időpontjában a nemzeti jog szerint a vizsgálatra vonatkozóan tulajdonosi és kizárólagos jogokat birtokolt, és ezért harmadik felek nem férhetnek hozzá jogszerűen, vagy nem használhatják fel ezt a vizsgálatot. A Bizottság értékelte a kérelmező által benyújtott valamennyi információt, és úgy ítélte meg, hogy a kérelmező kellően alátámasztotta az (EU) 2015/2283 rendelet 26. cikkének (2) bekezdésében meghatározott követelmények teljesítését.

                     (16)

                     Ennek megfelelően az (EU) 2015/2283 rendelet 26. cikkének (2) bekezdésében előírtak szerint a kérelmező aktájában szereplő, patkányokon végzett 90 napos orálistoxicitás-vizsgálatot – amely nélkül a Hatóság nem tudta volna értékelni az új élelmiszert – a Hatóság nem használhatja fel egy későbbi kérelmező javára az e rendelet hatálybalépésétől számított ötéves időtartamon belül. Következésképpen az e rendelet által engedélyezett új élelmiszer Unión belüli forgalombahozatali jogát ötéves időtartamig a kérelmezőre kell korlátozni.

                     (17)

                     Ugyanakkor az új élelmiszer engedélyezésének és a kérelmező aktájában szereplő, patkányokon végzett 90 napos orálistoxicitás-vizsgálatra való hivatkozás felhasználásának a kérelmező általi kizárólagos használatra vonatkozó korlátozása nem akadályozza meg, hogy más kérelmezők ugyanazon új élelmiszer forgalomba hozatalának engedélyezését kérelmezzék, feltéve, hogy kérelmük az e rendelet szerinti engedélyt alátámasztó, jogszerűen megszerzett információkon alapul.

                     (18)

                     mivel az új élelmiszer forrása olyan tejből származik, amelyet az 1169/2011/EU európai parlamenti és tanácsi rendelet (12) II. melléklete számos olyan anyag vagy termék egyikeként sorol fel, amelyek allergiát vagy intoleranciát okoznak, azokat az élelmiszereket és étrend-kiegészítőket, amelyek szarvasmarhából származó bázikussavófehérje-izolátumot tartalmaznak, az említett rendelet 21. cikkében szereplő követelmények szerint, megfelelően kell jelölni.

                     (19)

                     A 2002/46/EK európai parlamenti és tanácsi irányelv (13) követelményeket határoz meg az étrend-kiegészítőkre vonatkozóan. A szarvasmarhából származó bázikussavófehérje-izolátum használatát az említett irányelv sérelme nélkül engedélyezni kell.

                     (20)

                     A 609/2013/EU európai parlamenti és a tanácsi rendelet (14) követelményeket határoz meg a csecsemők és kisgyermekek számára készült, a speciális gyógyászati célra szánt, valamint a testtömeg-szabályozás céljára szolgáló, teljes napi étrendet helyettesítő élelmiszerekre vonatkozóan. A szarvasmarhából származó bázikussavófehérje-izolátum használatát az említett rendelet sérelme nélkül engedélyezni kell.

                     (21)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk

               (1)   Az e rendelet mellékletében meghatározott, szarvasmarhából származó bázikussavófehérje-izolátumot fel kell venni az engedélyezett új élelmiszereknek az (EU) 2017/2470 végrehajtási rendelet értelmében létrehozott uniós jegyzékébe.

               (2)   E rendelet hatálybalépésétől számítva öt éven keresztül csak az eredeti kérelmező:

                           —

                           Vállalat: Armor Protéines S.A.S.

                           —

                           Cím: Armor Protéines S.A.S., 19 bis, rue de la Libération 35460 Saint-Brice-en-Coglès, Franciaország;

                     jogosult az (1) bekezdésben említett új élelmiszer Unión belüli forgalomba hozatalára, kivéve, ha egy későbbi kérelmező az e rendelet 2. cikke alapján védett adatokra való hivatkozás nélkül, vagy az Armor Protéines S.A.S. beleegyezésével engedélyt kap ezen új élelmiszer forgalmazására.

               (3)   Az uniós jegyzékben foglalt, az (1) bekezdésben említett bejegyzésnek tartalmaznia kell az e rendelet mellékletében meghatározott felhasználási feltételeket és jelölési követelményeket is.

               (4)   Az e cikkben előírt engedélyezés nem sértheti az 1169/2011/EU rendelet, a 2002/46/EK irányelv és a 609/2013/EU rendelet rendelkezéseit.

            2. cikk
            A kérelem aktájában szereplő vizsgálat – amelynek alapján a Hatóság értékelte az 1. cikkben említett új élelmiszert, és amelyről a kérelmező azt állította, hogy eleget tesz az (EU) 2015/2283 rendelet 26. cikkének (2) bekezdésében meghatározott követelményeknek – nem használható fel egy későbbi kérelmező javára az e rendelet hatálybalépésétől számított ötéves időtartamon belül az Armor Protéines S.A.S. beleegyezése nélkül.

            3. cikk
            Az (EU) 2017/2470 végrehajtási rendelet melléklete e rendelet mellékletének megfelelően módosul.

            4. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. október 30-án.

                  a Bizottság részéről

                  az elnök

               Jean-Claude JUNCKER

            (1)  HL L 327., 2015.12.11., 1. o.

            (2)  A Bizottság (EU) 2017/2470 végrehajtási rendelete (2017. december 20.) az új élelmiszerek uniós jegyzékének az új élelmiszerekről szóló (EU) 2015/2283 európai parlamenti és tanácsi rendelet alapján történő megállapításáról (HL L 351., 2017.12.30., 72. o.).

            (3)  Az Európai Parlament és a Tanács 258/97/EK rendelete (1997. január 27.) az új élelmiszerekről és az új élelmiszer-összetevőkről (HL L 43., 1997.2.14., 1. o.).

            (4)  Spézia (2012).

            (5)  Armor Protéines (2013).

            (6)  Schmitt & Mireaux (2008).

            (7)  Sire, G. (2012a).

            (8)  Sire, G. (2012b).

            (9)  Silvano (2012).

            (10)  Armor Protéines (2017).

            (11)  The EFSA Journal (2018); 16(7):5360.

            (12)  Az Európai Parlament és a Tanács 1169/2011/EU rendelete (2011. október 25.) a fogyasztók élelmiszerekkel kapcsolatos tájékoztatásáról, az 1924/2006/EK és az 1925/2006/EK európai parlamenti és tanácsi rendelet módosításáról és a 87/250/EGK bizottsági irányelv, a 90/496/EGK tanácsi irányelv, az 1999/10/EK bizottsági irányelv, a 2000/13/EK európai parlamenti és tanácsi irányelv, a 2002/67/EK és a 2008/5/EK bizottsági irányelv és a 608/2004/EK bizottsági rendelet hatályon kívül helyezéséről (HL L 304., 2011.11.22., 18. o.).

            (13)  Az Európai Parlament és a Tanács 2002/46/EK irányelve (2002. június 10.) az étrend-kiegészítőkre vonatkozó tagállami jogszabályok közelítéséről (HL L 183., 2002.7.12., 51. o.).

            (14)  Az Európai Parlament és a Tanács 609/2013/EU rendelete (2013. június 12.) a csecsemők és kisgyermekek számára készült, a speciális gyógyászati célra szánt, valamint a testtömeg-szabályozás céljára szolgáló, teljes napi étrendet helyettesítő élelmiszerekről, továbbá a 92/52/EGK tanácsi irányelv, a 96/8/EK, az 1999/21/EK, a 2006/125/EK és a 2006/141/EK bizottsági irányelv, a 2009/39/EK európai parlamenti és tanácsi irányelv és a 41/2009/EK és a 953/2009/EK bizottsági rendelet hatályon kívül helyezéséről (HL L 181., 2013.6.29., 35. o.).

            MELLÉKLET
            Az (EU) 2017/2470 végrehajtási rendelet melléklete a következőképpen módosul:

                        (1)

                        az 1. táblázat (Engedélyezett új élelmiszerek) a következő utolsó oszloppal egészül ki:
                        „Adatvédelem”

                        (2)

                        Az 1. táblázat (Engedélyezett új élelmiszerek) az alábbi bejegyzéssel egészül ki a betűrend szerinti helyen:

                                    Engedélyezett új élelmiszer

                                    Az új élelmiszer felhasználásának feltételei

                                    További különös jelölési követelmények

                                    Egyéb követelmények

                                    Adatvédelem

                                    „Szarvasmarhából származó bázikussavófehérje-izolátum

                                       Adott élelmiszer-kategória

                                       Maximális mennyiségek

                                    Az új élelmiszer megnevezése az azt tartalmazó élelmiszerek jelölésén: »Savófehérje-izolátum«.
                                    A szarvasmarhából származó bázikussavófehérje-izolátumot tartalmazó étrend-kiegészítők jelölésén fel kell tüntetni a következő kijelentést:

                                       »Ezt az étrend-kiegészítőt nem fogyaszthatják három/tizennyolc (*) év alatti gyermekek/serdülőkorúak.«

                                                (*)

                                                Attól függően, hogy az étrend-kiegészítőt mely korosztálynak szánják.

                                    Engedélyezve 2018. november 20-án. A jegyzékbe való felvétel az (EU) 2015/2283 rendelet 26. cikkével összhangban védelem alatt álló, védett tudományos bizonyítékokon és tudományos adatokon alapul.
                                    Kérelmező: Armor Protéines S.A.S., 19 bis, rue de la Libération 35460 Saint-Brice-en-Coglès, Franciaország. Az adatvédelem időtartama alatt a szarvasmarhából származó bázikussavófehérje-izolátum új élelmiszer kizárólag az Armor Protéines S.A.S. által hozható forgalomba az Unión belül, kivéve, ha egy későbbi kérelmező az (EU) 2015/2283 rendelet 26. cikkével összhangban védelem alatt álló, védett tudományos bizonyítékokra vagy tudományos adatokra való hivatkozás nélkül vagy az Armor Protéines S.A.S. beleegyezésével engedélyt kap a szóban forgó új élelmiszer forgalmazására.
                                    Az adatvédelem lejártának időpontja: 2023. november 20. (5 év).”

                                    A 609/2013/EU rendeletben meghatározott anyatej-helyettesítő tápszerek

                                    30 mg/100 g (por)
                                    3,9 mg/100 ml (elkészített)

                                    A 609/2013/EU rendeletben meghatározott anyatej-kiegészítő tápszerek

                                    30 mg/100 g (por)
                                    4,2 mg/100 ml (elkészített)

                                    A 609/2013/EU rendelet meghatározása szerinti, testtömeg-szabályozás céljára szolgáló, teljes napi étrendet helyettesítő élelmiszerek

                                    300 mg/nap

                                    A 609/2013/EU rendeletben meghatározott, speciális gyógyászati célra szánt élelmiszerek

                                    Kisgyermekek esetében 58 mg/nap
                                    3–18 éves gyermekek és serdülőkorúak esetében 380 mg/nap
                                    Felnőttek esetében 610 mg/nap

                                    A 2002/46/EK irányelvben meghatározott étrend-kiegészítők

                                    Kisgyermekek esetében 58 mg/nap
                                    3–18 éves gyermekek és serdülőkorúak esetében 250 mg/nap
                                    Felnőttek esetében 610 mg/nap

                        3.

                        A 2. táblázat (Specifikációk) az alábbi bejegyzéssel egészül ki a betűrend szerinti helyen:

                                    Engedélyezett új élelmiszer

                                    Specifikációk

                                    „Szarvasmarhából származó bázikussavófehérje-izolátum

                                       Leírás

                                    A szarvasmarhából származó bázikussavófehérje-izolátum sovány tejből izolációs és tisztítási lépések sorozatán keresztül nyert sárgás por.

                                       Jellemzők/összetétel

                                    Összes fehérje (a termék tömegszázalékában): ≥ 90 %
                                    Laktoferrin (a termék tömegszázalékában): 25–75 %
                                    Laktoperoxidáz (a termék tömegszázalékában): 10–40 %
                                    Más fehérjék (a termék tömegszázalékában): ≤ 30 %
                                    TGF-β2: 12–18 mg/100 g
                                    Nedvesség: ≤ 6,0 %
                                    pH (5 %-os tömegkoncentrációjú oldat): 5,5–7,6
                                    Laktóz: ≤ 3,0 %
                                    Zsír: ≤ 4,5 %
                                    Hamu: ≤ 3,5 %
                                    Vas: ≤ 25 mg/100 g

                                       Nehézfémek

                                    Ólom: < 0,1 mg/kg
                                    Kadmium: < 0,2 mg/kg
                                    Higany: < 0,6 mg/kg
                                    Arzén: < 0,1 mg/kg

                                       Mikrobiológiai kritériumok:

                                    Aerob mezofil csíraszám: ≤ 10 000  CFU/g

                                       Enterobacteriaceae: ≤ 10 CFU/g

                                       Escherichia coli: negatív/g
                                    Koaguláz-pozitív Staphylococcus: negatív/g

                                       Salmonella: negatív/25 g

                                       Listeria: negatív/25 g

                                       Cronobacter spp.: negatív/25 g
                                    Penészgombák: ≤ 50 CFU/g
                                    Élesztők: ≤ 50 CFU/g
                                    CFU: telepképző egység”